கேள்வி: ஆவொர்த்து தொகுப்பு வினை பற்றி தகவல் சொல்.
பதில்: ஆவொர்த்து தொகுப்பு வினை (''Haworth synthesis'') என்பது 1932 ஆம் ஆண்டு பிரித்தானிய வேதியியலாளர் இராபர்ட் டவுன்சு ஆவொர்த்து என்பவரால் உருவாக்கப்பட்ட ஒரு வேதி வினையாகும். இவ்வினையில் ஆல்க்கைல்-பதிலீடு செய்யப்பட்ட பல்வளைய அரோமாட்டிக் ஐதரோகார்பன் தயாரிக்கப்படுகிறது. ஆந்திரசீன், பினாந்தரீன் போன்ற பிற அரோமாட்டிக் சேர்மங்களை உற்பத்தி செய்வதற்கும் ஆவொர்த்து தொகுப்பு வினை பயன்படுத்தப்படுகிறது. ஆந்திரசீன் மற்றும் பினாந்தரீன் இரண்டும் மூன்று பென்சீன் வளையங்களைக் கொண்ட அரோமாட்டிக் சேர்மங்கள் ஆகும்.